open-index/open-wikipedia-markdown huggingface dataset:
DFS 39

**DFS 39** tiaž **Delta IV** bolo pokračovanie série lietadiel s deltakrídlami Delta I, Delta II, a Delta III.

## Vznik a vývoj

Projekt začal na podnet Gerharda Fieselera, ktorý hľadal návrh, ktorý by mu jeho spoločnosť postavila a s ktorým by sa zúčastnil leteckých pretekov Europarunflug v roku 1932. Výsledkom bol veľmi nezvyčajný návrh s delta krídlami, kačacími plochami a vrtuľami namontovanými na nose aj chvoste. Fieseler stroj postavil ako F-3 Wespe, ale ukázalo sa byť veľmi nestabilné, čo spôsobilo haváriu hneď pri prvom lete. Neskoršie úpravy nedokázali problémy napraviť a po ďalšej havárii Fieseler od projektu upustil. 

Lippisch aj naďalej veril, že problémy sú riešiteľné a našiel spojenca v profesorovi Walterovi Georgiiovi z DFS (Deutsche Forchungsanstalt für Segelflug- Nemecký výskumný ústav pre vzduchoplavbu). Georgii zabezpečil podporu od RLM (Reichschluftfahrtministerium- Ríšske ministerstvo letectva), odkúpil lietadlo od Fieselera a začali ho spolu ďalej upravovať. V DFS Lippisch prestaval lietadlo, odstránil kačacie plochy aj zadnú vrtuľu a premenoval ho na Delta IVa.

Hoci lietadlo lietalo oveľa lepšie, než jeho predchodca, došlo k ďalšej havárii, ktorá viedla k vyšetrovaniu Lippischovho projektu. RLM a DVL (Deutschen Versuchsanstalt für Luftfahrt- Nemecký skúšobný ústav pre vzduchoplavbu) usúdili, že séria Delta nie je nebezpečná, ale smrtiaca. Iba Georgii ďalej podporaval Lippischa, aby nedošlo k zastaveniu výskumu.

Stroj bol opäť prestavaný, tentokrát s novými aerodynamickými úpravami založenými na Lippischových skúsenostiach, ktoré získal z klzáku Storch X. Nový stroj, pomenovaný Delta Ivb bol prvým krokom v správnom smere vývoja.  

Úspech konečne prišiel s posledným kolom úprav. Lietadlo bolo zase prestavané, upravili sa krídla a na ich konce sa umiestnili malé dolu zatočené plutvy. Trup bol trochu predĺžený a bolo na neho umiestnené malé kormidlo. Výsledok, Delta IVc bol konečne stelesnením Lippischových predstáv. V roku 1936 bol stroj vzatý na testy do testovacieho centra Luftwaffe v Rechline, kde ho zalietal testovací pilot Heini Drittmar. Stroj dostal certifikát a oficiálne označenie DFS 39.

Stroj sa ukázal byť veľmi stabilný a dobrý dizajn konečne zaujal aj RLM, ktoré začalo s projektom X- programom vývoja raketovej stíhačky. Výsledkom bola raketová stíhačka Me-163 Komet. 

## Technické parametre
* Posádka: 1 pilot
* Dĺžka: 5,06 m
* Výška: 2,00 m
* Rozpätie krídel 10,21 m

## Zdroj

## Iné projekty

Kategória:Nemecké experimentálne lietadlá
DFS 194

**DFS 194** bolo raketovým motorom poháňané lietadlo navrhnuté Alexandrom Lippischom pre DFS (Deutsche Forschungsanstalt für Segelflug – Nemecký inštitút pre vzduchoplavbu).

## Vznik a vývoj

DFS 194 bolo založené na Lippischovej sérii bezchvostových lietadiel Delta. Pôvodne malo ísť o bezchvostové lietadlo podobné stroju DFS 40, poháňané bežným piestovým motorom a tlačnou vrtuľou. Podľa tohto návrhu bol zostrojený prvý rám v roku 1939.
Lippischove návrhy prilákali pozornosť RLM (Reichsluftfahrtministerium – Ríšske ministerstvo letectva), ktoré verilo, že bezchvostové lietadlo bude skvelým základom pre raketovú stíhačku. 2. januára roku 1939 začal Lippisch a jeho tím pracovať pre spoločnosť Messerschmitt a začali pracovať na stroji, ktorého názov bol „Projekt X“. DFS 194 bol upravený pre raketový motor Walter R I-203 navrhnutý Hellmuthom Walterom a v októbri podstúpilo lietadlo testovanie motorov v Peenemunde. Začiatkom roka prebehli prvé testy vo vzduchu s motorom. Pilotoval Heini Drittmar. Lietadlo lietalo dobre, dosiahlo maximálnu rýchlosť /h a letové vlastnosti boli výborné, na rozdiel od stroja Heinkel He 176, ktorý bol testovaný 20. júla roku 1939 so staršou verziou motora.

Vypočítalo sa, že stroj by mal dobré letové vlastnosti aj pri dvojnásobnej rýchlosti, než akú dosiahlo. Výborné výsledky ukázali cestu k druhej fáze projektu, ktorý teraz bol na prvom mieste záujmov RLM. Nasledujúci rok bol výsledkom projektu stroj Me 163 Komet.

## Technické parametre

*Posádka: 1 pilot
*Dĺžka: 
*Výška: 
*Rozpätie krídel: 
*Maximálna rýchlosť: /h

## Zdroj

## Iné projekty

Kategória:Nemecké experimentálne lietadlá
Kategória:Raketoplány
Upton Sinclair

**Upton Beall Sinclair, Jr.** (* 20. september 1878, Baltimore, Maryland – † 25. november 1968, Bound Brook, New Jersey) bol americký spisovateľ, publicista a ľavicový politik. Napísal približne 90 kníh, jeho najznámejším dielom je román *Džungla* (*The Jungle*) z roku 1906 o pomeroch na bitúnku v Chicagu. V roku 1943 získal za dielo Dragon's Teeth, Pulitzerovu cenu.

## Iné projekty

Kategória:Spisovatelia románov USA
Kategória:Novinári USA
Kategória:Politici USA
Kategória:Absolventi Kolumbijskej univerzity
Kategória:Víťazi Pulitzerovej ceny
Kategória:Osobnosti z Baltimoru
Znak Moldavskej demokratickej republiky

Na štátnom **znaku Moldavskej demokratickej republiky** (1917 – 1918) je vyobrazený štít, na ktorom je zubor a nad ním päťramenná hviezda. Po stranách sa nachádza červená hviezda na bielom kruhovom pozadí, z ktorého žiari 5 lúčov (vľavo) a biely polmesiac (vpravo).

## Zdroj
*Mischevca V., Negrei I., Nichitici Al.: *Simbolurile Ţării Moldovei.*

## Pozri aj
* Vlajka Moldavskej demokratickej republiky

Kategória:Dejiny Moldavska
Moldavsko
Štefan Jastrabík

**Štefan Jastrabík** (* 20. január 1917, Chocholná-Velčice† 16. október 1981, Smolenice) bol slovenský učiteľ, regionálny historik a vlastivedný pracovník. 

Prispel k založeniu múzea v 70. rokoch 20. storočia. Našiel originál patentnej listiny padáka Štefana Baniča. Je autorom viacerých kníh a publikácií o Smoleniciach.

## Dielo
* *Smolenická jaskyňa Driny*, 1969
* *Smolenice*, 1975

## Referencie

Kategória:Slovenskí pedagógovia
Kategória:Slovenskí historici
Kategória:Slovenskí autori náučnej literatúry
Kategória:Osobnosti zo Smoleníc
AXA Aréna NTC

náhľad|vpravo|Aegon aréna zvonka
**PEUGEOT aréna,** v minulosti **AXA Aréna****, Aegon aréna** a **Sibamac Arena**, je športová hala a súčasť Národného tenisového centra v Bratislave. Usporiadavajú sa tu tenisové zápasy či turnaje, konalo sa tu finále Davisovho pohára v roku 2005 medzi Slovenskom a Chorvátskom. Taktiež sa tu pravidelne koná tenisový turnaj kategórie challenger Slovak Open. Používa sa aj na organizovanie koncertov, koncertovali tu aj Joe Cocker, Marilyn Manson, Deep Purple a Rihanna. Kapacita je 10 000 ľudí.

## Galéria

Sibamac Arena.jpg|Pohľad na centrálny dvorec a na tribúnu A
Sibamac Arena 4.jpg|Tribúna B
Jozef Kovalík.JPG|Tribúna C (vľavo)
Sibamac Arena 3.jpg|Tribúna D
Sergiy Stakhovsky - 2011 Slovak Open.jpg|Tenisový zápas turnaja Slovak Open 2011 medzi Serhijom Stachovským a Ričardasom Berankisom


## Referencie

## Iné projekty

Kategória:Šport v Bratislave
Kategória:Športové haly na Slovensku
Kategória:Architektúra z 2003
Kategória:Stavby v Bratislave
Vlajka Moldavskej demokratickej republiky

**Vlajka Moldavskej demokratickej republiky** (1917 - 1918) je modro-žlto-červená horizontálna trikolóra. Na modrom poli má nápis Republica Democratică Moldovenească şi independentă (po slovensky: *Moldavská demokratická republika je nezávislá*) a štátny znak umiestnený v strede vlajky na žltom poli. Vlajka parlamentu Sfatul Ţării mala v modrom poli svoj názov a v strede medzi žltým a červeným pásom bol erb Moldavskej demokratickej republiky.

Nápad sa zrodil niekoľko týždňov pred 6. decembrom 1917, keď sa inšpiroval vojenskou vlajkou rumunských vojakov z Besarábie. Tá mala také isté farby a po celej svojej šírke mala na vlajke napísané písmená R.M.. Heraldista Paul Gore vo svojej štúdii *Národné farby Rumunov v Besarábii* z mája 1917 dokázal blízke prepojenie medzi rumunskou trikolórou a vlajkou Moldavskej demokratickej republiky, ktorá sa používala v oblasti Besarábie. Z tohto pohľadu rumunský heraldista Silviu Andries-Tabac považuje jeho prácu za typicky moldavsky ladenú.


Obrázok:Flag of Regimentul Infant - obverse.svg|Vojenská vlajka Moldavskej demokratickej republiky.
Obrázok:Flag of Regimentul Infant - reverse.svg|Vojenská vlajka Moldavskej demokratickej republiky.
Obrázok:Flag of Sfatul Tarii reverse.svg|Vlajka Sfatul Ţării.
Obrázok:Flag of Sfatul Tarii obverse.svg|Vlajka Sfatul Ţării.


## Referencie

## Zdroj
* Andrieş-Tabac, Silviu: Heraldica teritorială a Basarabiei şi Transnistriei, Ed. Museum, Chişinău, 1998. 
* Mischevca V., Negrei I., Nichitici Al.: Simbolurile Ţării Moldovei.

## Pozri aj
* Znak Moldavskej demokratickej republiky

Kategória:Vlajky zaniknutých štátov
Kosoštvorec

{2}
| uhol pri vrchole            = 
| dĺžka najdlhšej uhlopriečky = u = \sqrt{2a^2(1-\cos{\beta})}
}}

**Kosoštvorec** je rovinný geometrický útvar.

Protiľahlé uhly sú zhodné. Uhol strany je menej ako 90°. Uhlopriečky sú na seba kolmé a vzájomne sa pretínajú v polovici svojich dĺžok.

Obsah kosoštvorca možno určiť vzťahmi:
: S = \frac{u_1 u_2}{2} = a^2 \sin\alpha = a \cdot v_a,
: kde u_1, u_2 sú dĺžky uhlopriečok, 
: a je dĺžka strany kosoštvorca a \alpha je uhol medzi priľahlými stranami,
: v_a je výška kosoštvorca kolmo na stranu a.

## Iné projekty

Kategória:Mnohouholníky
Andie MacDowellová

[náhľad|Andie MacDowell v [Cannes (2001)]]
**Andie MacDowellová**, občianskym menom **Rosalie Anderson "Andie" MacDowell** (* 21. apríl 1958, Gaffney, Južná Karolína, USA) je americká herečka.

## Život a kariéra
Vyrastala so štyrmi sestrami v malom provinčnom mestečku. Na strednej škole bola členkou divadelného krúžku, v dvadsiatich rokoch opustila vysokoškolské štúdium a začala pracovať ako modelka v New Yorku. Pred filmovou kamerou debutovala v roku 1984 rolou Jane Porterovej v dobrodružnej melodráme Tarzan (1984). Začala navštevovať herecké kurzy u Sanforda Meisnera a hneď nato sa úspešne presadila výborným výkonom v roli nešťastnej a osamelej manželky v podarenom psychologickom snímku Stevena Soderbergha Sex, lži a video (1989). Po tomto filme bola už obsadzovaná ako hviezda, väčšinou do rolí romanticky založených krehkých žien, postupne si však vyskúšala aj náročnejšie úlohy (napr. manželku nezvestného fotografa v dráme Harrisonove kvety). Za svoje celoživotné dielo bola poctená čestným Cézarom (1997). Od roku 1986 bola vydatá za módneho návrhára *Paula Qualleyho*, s ktorým má syna Justina a dcéru Rainey.

## Filmografia

## Iné projekty

## Externé odkazy
* Andie MacDowell na CSFD 
* Profil na imdb.com

Kategória:Filmové herečky USA
Kategória:Televízne herečky USA
Kategória:Modelky USA
Kategória:Držitelia Čestného Césara
Kategória:Držitelia ceny Independent Spirit Award
Kategória:Osobnosti z Južnej Karolíny
Kategória:Osobnosti USA anglického pôvodu
Kategória:Osobnosti USA francúzskeho pôvodu
Kategória:Osobnosti USA írskeho pôvodu
Kategória:Osobnosti USA škótskeho pôvodu
Kategória:Osobnosti USA waleského pôvodu
Sex, lži a video

***Sex, lži a video*** () je americký film z roku 1989, ktorý režíroval Steven Soderbergh. V hlavných úlohách si zahrali James Spader, Andie MacDowellová, Peter Gallagher a Laura San Giacomo.

## Externé odkazy
* 
* 

Kategória:Filmy režírované Stevenom Soderberghom
Kategória:Filmy USA
Kategória:Filmy podľa názvu
Kategória:Filmy z 1989
Kategória:Filmové drámy
Hladovka (odmietanie potravy)

thumb|Mohandas Karamchand Gandhi
**Hladovka** je zámerné a dobrovoľné odmietanie príjmu potravy. Hladovkári obvykle prijímajú tekutiny. 

## Príčiny
Príčiny započatia hladovky môžu byť rôzne, napr.:
*následok choroby
*časovo ohraničené očistné kúry, diéty a pod. 
*nábožensky motivované pôsty
*protestná hladovka

## Protestná hladovka
Ak ide o spôsob nenásilného protestu proti nejakej skutočnosti, rozhodnutiu vyššej autority, na dosiahnutie presadenia svojich požiadaviek (napr. väzni u dozorcov), hovoríme o protestnej hladovke. Hladovka patrí medzi formy civilnej neposlušnosti a tiež nenásilného odporu, spôsobujúceho psychologický tlak na osoby zodpovedné za rozhodnutie, ktoré je predmetom hladovky. 

Politickú hladovku ako nenásilný prostriedok k dosiahnutiu požadovaných cieľov prvýkrát pravdepodobne použil Móhandás Karamčand Gándhí.

### Protestná hladovka a verejná mienka
Na to, či hladovka bude úspěšná (t. j. budú dosiahnuté ciele hladovkára), má velký vplyv to, či sa informácia o hladovaní dostane do povedomia verejnosti (či sa o nej bude písať v hlavných periodikách, diskutovať v médiách, či sa stane témou konverzácie medzi verejnosťou). 

Kategória:Spoločnosť
Kategória:Pôst
Rhindov papyrus

**Rhindov papyrus** alebo **Ahmosov papyrus** je egyptský papyrus, ktorý obsahuje z 84 matematických úloh. Je pomenovaný podľa škótskeho obchodníka so starožitnosťami Alexandra Henryho Rhinda, ktorý kúpil papyrus v roku 1858 v egyptskom Luxore.

Sú to spisy spísané študentom, ktoré tiež obsahujú aj chybné výpočty, ktoré sú opravené červenou farbou. Dnes je tento papyrus uchovaný v Britskom múzeu. Bol písaný pred Kristom. Je to jeden z najstarších matematických dôkazov o intelektuálnej vyspelosti Egypta v minulosti.

Kategória:Matematika
Kategória:Egyptské papyrusy
Kategória:Eponymické termíny
Krmeš (Kráľová pri Senci)

**Krmeš** (, ) je časť obce Kráľová pri Senci, pred rokom 1945 samostatná obec.

## Dejiny
Prvá písomná zmienka je z roku 1245. Kedysi ležala asi o 1 km bližšie k Sencu, ale gróf Pálffy ju v roku 1595 preložil na dnešné územie. Starý Krmeš úplne zanikol po tureckom nájazde v roku 1663. Pamätníkom na starú obec zostali božie muky na križovatkách ciest Senec - Nitra - Kráľová. 

V roku 1910 mal 381 obyvateľov slovenskej národnosti. Obec ležala v bezprostrednej blízkosti Kráľovej. V rokoch 1938-45 bola súčasťou horthyovského Maďarska. 

## Významné budovy
Secesná kaplnka Božského Srdca z roku 1898 s 24 m vysokou vežou má štyri oblúkové okná s farebným sklom. Strop kaplnky bol vymaľovaný v roku 1948, vonkajšia oprava bola prevedená v roku 2002. Okolie kaplnky bolo v roku 2007 parkovo upravené, súčasťou areálu je kamenný kríž z roku 1913.

## Zaujímavosti
V osade je niekoľko zachovaných pôvodných ľudových domov zo začiatku 20. storočia. Nachádza sa tu termálny prameň; pri ňom bolo v minulosti kúpalisko, ktoré je v súčasnosti zatvorené a zdevastované. V súčasnosti tu prebieha  rozsiahla výstavba rodinných, ako aj bytových domov.

V blízkosti leží mŕtve rameno rieky Čierna voda, na jeho brehu sa nachádza štýlová reštaurácia rovnakého názvu v 170. ročnej budove. 

Obec má samostatnú zastávku autobusu (Kráľová pri Senci - Krmeš).

Kategória:Kráľová pri Senci
Kategória:Miestne časti na Slovensku
Ivo Klec

**Ivo Klec** (* 28. november 1980, Bratislava, Slovensko) je súčasný slovenský profesionálny tenista. Jeho najvyššie umiestnenie v ATP Entry Ranking je 184. miesto, ktoré dosiahol 21. augusta 2006. Vo štvorhre mu 12. apríla 2004 patrila 231. priečka na svete.

## Externé odkazy

Kategória:Narodenia v 1980
Kategória:Slovenskí tenisti
Robert Rumel

**Róbert Rumel** (* 1979) je slovenský hokejový útočník, dlhoročný kapitán BEZ Bratislava v mládežníckych kategóriách, pôsobiaci na pozícii stredného útočníka.

## Klubový hokej
Je odchovancom BEZ Bratislava. V tomto mužstve hrával v ročníkoch 
 
### Klubová štatistika

Kategória:Slovenskí hokejisti
Kategória:Slovenskí hokejoví útočníci
Kategória:Osobnosti z Bratislavy
Windows 7

**Windows 7** je operačný systém pre osobné počítače od spoločnosti Microsoft, nástupca Windows Vista. Oficiálne bol Windows 7 vydaný 22. októbra 2009.

Systém je postavený na základoch jeho predchodcu Windows Vista s cieľom plnej kompatibility s existujúcimi ovládačmi zariadení, aplikácií a hardvéru. Spoločnosť Microsoft v roku 2008 uviedla prezentáciu, ktorú zamerala na multi-dotykové ovládanie, prestavané Windows s novým hlavným panelom, domácu sieť nazvanú HomeGroup a zvýšenie výkonu. Niektoré aplikácie, ktoré boli zahrnuté v predchádzajúcich verziách operačného systému Microsoft Windows, napríklad Windows Mail, Windows Movie Maker alebo Windows Fotogaléria, už nebudú ďalej zahrnuté, ale stanú sa súčasťou balíka programov služby Windows Live. Oficiálne ukončenie podpory Windowsu 7 bolo 14. januára 2020.V septembri 2018 ho používalo približne 37% počítačov, ktoré použivajú operačný systém Windows.

## História
20. augusta 2008 potvrdil Microsoft, že interné meno nového systému (používané medzi zamestnancami Microsoftu) je **Windows 7**, a to sa aj stalo oficiálnym názvom systému.

Finálna verzia Windows 7 vyšla 22. októbra 2009. Pôvodne sa predpokladalo, že v tento termín vyjde v piatich základných jazykoch a slovenská verzia vyjde asi o 3 týždne neskôr. Postupne sa posunutie skrátilo na 1 týždeň. Prekvapením bolo, že sa slovenská verzia stihla vydať v rovnaký deň ako verzia anglická.

## Systémové požiadavky

Ďalšie požiadavky na používanie určitých funkcií systému:
*Režim Windows XP vyžaduje dodatočný 1 GB pamäte RAM a dodatočných 15 GB voľného miesta na pevnom disku.
*Niektoré funkcie Windows Media Centra vyžadujú televíznu kartu a ďalší hardvér.

## Edície
Všetky edície okrem *Starter* majú 32-bitovú aj 64-bitovú verziu (architektúry IA-32 a x86-64). V edícií *Starter* je len 32-bitová verzia. Na rozdiel od systému Windows Vista sa vrátilo označenie Professional namiesto označenia Business.

* **Windows 7 Starter Edition** – Edícia určená pre netbooky, dostupná len v OEM licencií. 
* **Windows 7 Home Basic Edition** – Edícia pre domácnosti, dostupná len v rozvojových krajinách.
* **Windows 7 Home Premium Edition** – Edícia pre domácnosti.
* **Windows 7 Professional Edition** – Edícia pre pokročilých používateľov a firemných zákazníkov. Vie sa pripojiť do domény Windows serveru.
* **Windows 7 Enterprise Edition** – Edícia Professional, rozšírená napríklad o ochranu čipom TPM. Dostupná len v rámci multilicenčnej zmluvy.
* **Windows 7 Ultimate Edition** – Rovnaká funkcionalita ako edícia Enterprise, akurát dostupná aj pre individuálnych používateľov.

## Poznámky


## Referencie

## Externé odkazy
* WindowsBlog – oficiálny blog o Windows 
* Novinky o Windows 7 
* Domovská stránka systému Windows 7
* Instalace Windows 7, 8 a Vista  

Kategória:Microsoft Windows
Kategória:Operačné systémy firmy Microsoft
Rumčerod

**Rumčerod** (po rusky: *Румчерод*) je skrátený názov Ústredného výkonného výboru Rady rumunského frontu, Čiernomorskej námorníckej flotily a Odesskej oblasti, do ktorej v tomto období patrili Chersonská, Besarabská a Krymská gubernia a tiež časti Podolskej a Volyňskej gubernie, ktorý existoval do 16. decembra 1917, kedy bol na základe rozhodnutia rozpustený. 

Výkonný výbor vznikol na prvom oblastnom zjazde sovietov (23. máj - 9. jún 1917) v Odese. Ich členmi boli eseri a menševici, ktorí s entuziazmom vítali vypuknutie Veľkej októbrovej socialistickej revolúcie.

Rumčerod mal významnú úlohu v rozšírení moci sovietov na území juhozápadnej Ukrajiny a Moldavska na prelome roka 1917. Na začiatku roka 1918 bol hlavným organizátorom boja proti okupantom z Rakúsko-Uhorska a Nemecka a spoločne s kolégiom Rady národných komisárov predsedal rokovaniam s rumunskou vládou, ktoré sa skončili likvidáciou sovietsko-rumunského konfliktu a podpisom zmluvy medzi Sovietskym zväzom a Rumunskom v dňoch 5. a 9. marca 1918.

Po intervencii rakúsko-uhorskej a nemeckej armády na ukrajinské územie v marci roku 1918 bola centrála výboru premiestnená do niekoľkých miest (Nikolajev, Rostov-na-Done, Jejsk). Okupácia však nedovolila, aby Rumčerod naďalej bezproblémovo fungoval, preto bola jeho činnosť v máji roku 1918 zastavená.

## Poznámky


## Pozri aj
* Moldavská demokratická republika

## Zdroj
* Енциклопедія українознавства: В 10 томах / Головний pедактор Володимир Кубійович. — Париж, Нью-Йорк: Молоде Життя, 1954—1989.
* Дыков И. Г.: Румчерод и борьба за установление Советской власти на Румынском фронте, в сборнике: Исторические записки, т. 57, Москва, 1956.
* Революционное движение в 1917 г. и установление Советской власти в Молдавии, Кишинёв, 1964.
* Хаит Т. М.: II съезд Советов Румынского фронта, Черноморского флота II Одесского округа (Румчерод), в сборнике: Исторические записки, т. 88, Москва, 1971.

Kategória:Dejiny Moldavska
Kategória:Dejiny Ukrajiny
Rumunský front

**Rumunský front** je operatívno-strategický zväz ruskej armády počas prvej svetovej vojny, ktorý vznikol po vstupe Rumunska do zväzu krajín Dohody.

Kategória:Bojiská prvej svetovej vojny
Euroskepticizmus

**Euroskepticizmus** je označenie pohľadu na európsku integráciu, ktorý je proti centralizácii a federalizácii Európskej únie. Zástancovia euroskepticizmu presadzujú formu Európskej únie, ktorá by bola založená prioritne na ekonomickej spolupráci (voľný trh) bez politickej právnej subjektivity.

## Rozdelenie
Euroskepticizmus je možné podľa Taggarta a Szczerbiaka deliť na tzv. tvrdý a mäkký euroskepticizmus:

Tvrdý euroskepticizmus znamená jednoznačné odmietnutie celého projektu európskej politickej a ekonomickej integrácie a odpor k pripojeniu sa alebo zotrvaniu v EÚ. Medzi strany s tvrdým euroskepticizmom patrí Alternative für Deutschland v Nemecku, Fratelli d’Italia v Taliansku a Strana pre slobodu (PVV) v Holandsku.

Mäkký euroskepticizmus znamená náhodnú alebo kvalifikovanú opozíciu voči európskej integrácii. Mäkký euroskepticizmus teda nie je odmietnutie integrácie ako takej, alebo členstva v EÚ, ale skôr sa týka opozície k určitým politikám, najmä však tým, ktoré podľa aktérov ohrozujú národný záujem členského štátu, alebo znamenajú zmenu smeru integrácie. V praxi môže znamenať spochybňovanie súčasného stavu integrácie, zrušenie niektorej z inštitúcií; návrat kompetencií na národnú úroveň, spochybňovanie legitimity niektorej z inštitúcií a ďalšie. Medzi príklady strán s mäkkým euroskepticizmom patria Fidesz v Maďarsku, Právo a spravodlivosť v Poľsku a Vox v Španielsku.

## Euroskepticizmus na Slovensku
Po voľbách v marci v roku 2016 sa do Národnej rady SR dostala tvrdo euroskeptická Ľudová strana-Naše Slovensko (ĽS-NS) vedená Mariánom Kotlebom, ktorá požaduje vypísanie referenda o vystúpení Slovenskej republiky z EÚ. Za euroskeptické strany možno považovať aj strany SaS a SME RODINA.   

## Referencie


## Iné projekty

Kategória:Európska únia
Kategória:Euroskepticizmus
Iša Krejčí

**Iša Krejčí** (* 10. júl 1904, Praha – † 6. marec 1968, tamže) bol český neoklasicistický skladateľ, dirigent a dramaturg.

## Život
Študoval skladbu na Pražskom konzervatóriu u Karla Boleslava Jiráka a Vítězslava Nováka a dirigovanie u Václava Talicha. V rokoch 1928 až 1932 pôsobil v opere Slovenského národného divadla v Bratislave, v rokoch 1933 až 1934 v Národnom divadle v Prahe, v rokoch 1934 až 1945 v Česko-slovenskom rozhlase, od roku 1945 do roku 1958 v olomouckej opere a od roku 1958 ako dramaturg v Národnom divadle v Prahe. V sezóne 1964 – 1965 bol šéfom opery Juhočeského divadla v Českých Budějoviciach.

## Dielo
Krejčí napísal opery *[[Antigona (Krejčí)|Antigona]]* (podľa Sofokla, 1934) a *[[Pozdvižení v Efesu]]* (podľa Shakespeara, 1943), ako aj štyri symfónie.

## Literatúra

*Holzknecht, V. Iša Krejčí. Praha 1976.
*Kachlík, J. Pražský "Mozartino" Iša Krejčí. In: Harmonie 2004/9. Elektronická verzia na muzikus.cz

## Zdroje
*


Kategória:Skladatelia neoklasicizmu
Kategória:Operní skladatelia
Kategória:Českí hudobní skladatelia
Kategória:Českí divadelní dramaturgovia
Kategória:Českí dirigenti
Kategória:Osobnosti z Prahy
Společnost česko-slovanská (Bratislava)

**Společnost česko-slovanská** (iné názvy: **Spoločnosť česko-slovanská**, **Slovenská spoločnosť**, **Společnost řeči a literatury československé**, **Spoločnosť řeči a literatury československé**, **Spoločnosť reči a literatúry československej/česko-slovenskej/českoslovanskej/česko-slovanskej**, **Literárna jednota** , **Jednota mládeže**, **Spoločnosť/Společnost česko-slovenská**, **Spoločnosť českoslovanská/československá**, **Česko-slovanská spoločnosť**; slovo „slovanský“ v tom čase znamenalo hlavne to, čo dnes označujeme ako „slovenský“) bol samovzdelávací spolok študentov pri bratislavskom evanjelickom lýceu v rokoch 1829 - 1837 s pôvodnou úlohou zdokonalovať sa v materinskom jazyku.

Spolok v roku 1829 založili Karol Štúr, Samo Chalupka, Daniel Lichard a Samuel Godra. Na jeho čele bol formálne profesor lýcea, fakticky bol na čele študent zvolený ako podpredseda. Spoločnosť vyučovala a vzdelávala členov v materinskom jazyku. V roku 1834 sa jeho charakter čiastočne zmenil v tom zmysle, že prevzal vedúcu úlohu slovenského národného obrodenia a začal rozvíjať slovenskú národnú kultúru (v zmysle romantických myšlienok). Vrchol činnosti dosiahla v rokoch 1835 až 1837, keď bol jej podpredsedom Ľudovít Štúr. Spoločnosť vtedy mala 120 členov, do popredia spolku sa dostali národné a politické otázky, členovia sa nadchýnali slovanskou vzájomnosťou, organizovali vychádzky napr. na Devín (24.4.1836), vydali almanach Plody (Plody zboru učenců řeči českoslovanské prešporského), na zasadnutiach prednášali vedecké prednášky a básne a podobne. 

Spolok v apríli roku 1837, potom ako boli študentské spolky úradne zakázané, zanikol, de facto ale pokračoval v činnosti na Ústave reči a literatúry československej (=Ústav reči a literatúry českoslovanskej, Slovenský ústav, Slovanský ústav, Ústav slovanský, Ústav slovenský). Časť študentov okrem toho v júni založila tajný spolok Vzájomnosť.

## Zdroje

*

Kategória:Dejiny Slovenska
Kategória:Spolky na Slovensku
Kategória:Organizácie založené v 1829
Pohár Billie Jean Kingovej

náhľad|Pohár pre víťazov Fed Cupu
náhľad|Logo Pohára Billie Jean Kingovej

**Pohár Billie Jean Kingovej** () je najvyššia súťaž reprezentačných družstiev v ženskom tenise. Vznikla v roku 1963 pri 50. výročí založenia Medzinárodnej tenisovej federácie (ITF). Pôvodný názov súťaže bol **Pohár federácie**, v roku 1995 sa súťaž premenovala na **Fed Cup** a v roku 2020 na súčasný názov. Jedná sa o najväčšiu medzdinárodnú súťaž v ženskom svetovom tenise. Premiérový ročník sa uskutočnil v roku 1963. Najúspešnejší tím sú , ktoré súťaž vyhrali 18-krát a ďalších 13-krát boli vo finále. 
vyhralo súťaž v roku 2002 a v roku 2024 bolo vo finále.

## Výsledky finálových zápasov

## Víťazné tímy
*  – 18-krát
*  – 11-krát (vrátane Česko-Slovenska)
*  – 7-krát
*  – 6-krát
*  – 5-krát
*  – 5-krát
*  – 3-krát
*  – 2-krát (vrátane NSR)
*  – 1-krát
*  – 1-krát
*  – 1-krát
*  – 1-krát
*  – 1-krát

## Účastníci Finálového turnaja Pohára Billie Jean Kingovej 2025

## Externé odkazy

* Oficiálna stránka Pohára Billie Jean Kingovej (po anglicky)
Podunajské kniežatstvá

[250px|thumb|right|Mapa [moldavské kniežatstvo|moldavského kniežatstva a Valašska v druhej polovici 19. storočia.]]
**Podunajské kniežatstvá** (po rumunsky: *Principatele Dunărene*) je neformálne označenie Moldavského kniežatstva a Valašska - štátnych útvarov existujúcich v období 14. - 19. storočia. V 60. rokoch 19. storočia sa obe kniežatstvá spojili do jedného štátu - Rumunsko.

Kategória:Dejiny Rumunska
Jussi Jääskeläinen

**Jussi Jääskeläinen** (* 19. apríl 1975, Mikkeli, Fínsko) je fínsky futbalový brankár. Momentálne hrá v anglickom prvoligovom klube Bolton Wanderers F.C.. Zmluva mu končí v roku 2012.

## Kariéra
Svoju profesionálnu kariéru začal v roku 1992 vo fínskom klube Mikkelin Palloilijat. Tam pôsobil tri roky a v roku 1995 prestúpil do ďalšieho fínskeho klubu s názvom Vaasan Palloseura. Po roku prestúpil do anglického prvoligového klubu Bolton Wanderers FC za 150 000 €. V roku 2002 bol zvolený za najlepšieho brankára Premier League. 300. zápas v Premier League odohral 1. januára 2007 proti Liverpoolu. Po sezóne 2007/08 takmer z klubu odišiel, no nakoniec sa dohodol na novej, štvorročnej zmluve.

## Reprezentácia
Vo fínskom národnom mužstve debutoval 12. marca 1998 v zápase proti Malte. Sedem rokov bol dvojkou v národnom mužstve, v roku 2005 sa stal jednotkou, po ukončení kariéry Anttiho Niemiho. V reprezentácii odohral 55 zápasov, no ani raz sa neprebojoval na EURO, alebo Majstrovstvá sveta. 31. októbra 2009 ohlásil koniec reprezentačnej karieri.

## Klubové štatistiky

## Externé odkazy
*Jussi Jääskeläinen - štatistiky
*Bolton Wanderers - oficiálna webstránka 

Kategória:Fínski futbalisti
Podnestersko

**Podnestersko** môže byť:

* všeobecné označenie krajiny okolo rieky Dnester, pozri Podnestersko (krajina)
* súčasný medzinárodne neuznaný štát vyhlásený na území Moldavska (nesprávne *Transnistria* alebo *Zadnestersko*), pozri Podnestersko (neuznaný štát)
* **Transnistria** alebo **Zadnestersko** (alebo nesprávne *Podnestersko*) bolo  rumunské územie počas druhej svetovej vojny, pozri Transnistria (druhá svetová vojna).''
Drinopolský mier (1829)

[thumb|right|Moskovská víťazná brána postavená na počesť víťazstva [Ruské impérium|Ruského impéria v rusko-tureckej vojne v rokoch 1828 - 1829]]

**Drinopolský mier** (iné názvy: **Adrianopolský mier, Drinopolská/Adrianopolská mierová zmluva**) z roku 1829 bola mierová zmluva, ktorá ukončila rusko-tureckú vojnu z rokov 1828 - 1829. Podpísali ju predstavitelia Osmanskej ríše a Ruského impéria v meste Adrianopolis.

Zmluva pozostávala zo 16 bodov a samostatného aktu o výhodách pre moldavské kniežatstvo a Valašsko:
* Ruské impérium vrátilo Osmanskej ríši všetky územia v európskej časti, ktoré získalo počas vojny, okrem ústia Dunaja a okolitých ostrovov.
* Rusko získalo celé východné pobrežie Čierneho mora a historické oblasti na území Gruzínska (Imereti, Mingrelia, Guria) vrátane Jerevanského a Nachičevanského chanátu.
* Potvrdilo sa právo ruských poddaných slobodne obchodovať na celom území Osmanskej ríše.
* Ruskí poddaní boli na tureckom území nepolapiteľní orgánmi osmanskej moci.
* Osmanská ríša dovolila slobodne používať prechod cez úžinu Bospor a Dardanely pre ruské a zahraničné obchodné lode.
* Osmanská ríša sa zaviazala v lehote 18 mesiacov vyplatiť Ruskému impériu kontribúcie vo výške 1,5 milióna holandských červoncov, (červonec = desať rubľov).
* Osmanská ríša súhlasila s dodržiavaním práv autonómie v Srbsku. (Samostatným aktom sa zabezpečila autonómia tzv. Dunajských kniežatstiev - Moldávie a Valašska a doživotná vláda miestnych panovníkov. Potrebné reformy v obidvoch kniežatstvách zabezpečovala ruská armáda.)
* Osmanská ríša súhlasila s podmienkami Londýnskej mierovej zmluvy z roku 1827, na základe ktorej Grécko získalo autonómiu.

## Pozri aj
* Adrianopolská mierová zmluva (1713)

## Externé odkazy
* Адрианопольский мирный договор между Россией и Турцией // Под стягом России : Сборник архивных документов. — Москва: Русская книга, 1992.

Kategória:Mierové zmluvy
Západný front

**Západný front** môže byť:

* oblasť bojových operácií cez prvú svetovú vojnu v Západnej Európe, pozri: západný front (prvá svetová vojna)
* oblasť bojových operácií cez druhú svetovú vojnu v Západnej Európe, pozri: západný front (druhá svetová vojna)
* oblasť bojových operácií počas ruskej občianskej vojny, pozri: západný front (ruská občianska vojna)
* sovietska skupina armád, pozri: Západný front (skupina armád)
Faith Hill

**Audrey Faith McGraw**, známa ako **Faith Hill** (* 21. september 1967, Ridgeland, Mississippi, USA), je americká country speváčka. Je známa nielen komerčnými úspechmi ale aj ako manželka amerického herca a country hviezdy Tima McGrawa. Podarilo sa jej predať viac ako 35 miliónov nahrávok a 11 jej singlov dosiahlo prvú priečku v country hitparádach.

## Diskografia
### Štúdiové albumy
* 1993 – *Take Me as I Am* 
* 1995 – *It Matters to Me* 
* 1998 – *Faith* 
* 1999 – *Breathe* 
* 2002 – *Cry* 
* 2005 – *Fireflies* 

### Kompilácie
* 2001 – *There You'll Be: The Best of Faith Hill* 
* 2007 – *The Hits* 
* 2008 – *Joy to the World* 

## Iné projekty
 

Kategória:Country speváčky USA
Kategória:Popové speváčky USA
Kategória:Gitaristky
Kategória:Country gitaristi USA
Kategória:Popoví gitaristi USA
Kategória:Držitelia ceny Grammy
Kategória:Osobnosti z Mississippi
Robin van Persie

**Robin van Persie** [Robin van Persi] (* 6. august 1983, Rotterdam, Holandsko) je holandský futbalista, ktorý hrá ako útočník za Feynoord Rotterdam a je kapitánom Holandskej futbalovej reprezentácie. V mladosti hrával za holandský Feyenoord Rotterdam a v roku 2004 sa dostal do anglického Arsenalu, kde sa v roku 2011 stal kapitánom klubu. O rok neskôr ho za 24 miliónov britských libier získal súper Arsenalu, Manchester United, s ktorým podpísal 4-ročnú zmluvu. Je uznávaný ako jeden z najlepších útočníkov na svete. Jeho štýl hry a zručnosti možno prirovnať k holandskej legende Marcovi van Bastenovi.

Van Persie, syn dvoch umelcov, bol povzbudzovaný ísť v šľapajach jeho rodičov, ale on namiesto toho dal prednosť futbalu a pripojil sa k mládežníckemu klubu SBV Excelsior. Prielom v jeho kariére zažil na svojom rodnom Feyenoorde, kde strávil tri sezóny a v roku 2002 sa mu podarilo získať Pohár UEFA. Bol menovaný za najlepší holandský futbalový talent roka v sezóne 2001-2002. Nezhody s manažérom nakoniec vyvrcholili zmenou klubu a Van Persie sa presťahoval do Arsenalu za 2,75 milióna britských libier v roku 2004 ako dlhodobá náhrada za Dennisa Bergkampa. V londýnskom klube však za celých osem rokov nezískal žiadnu veľkú trofej. Po vstupe do Manchestru United vyhral už vo svojej prvej sezóne titul Premier League na Old Trafford a skončil ako najlepší strelec ligy so svojimi 26 gólmi. Päťkrát sa mu podarilo stať sa hráčom mesiaca. V roku 2013 sa dostal v novinách The Guardian na zoznam 100 najlepších hráčov sveta.

Robin Van Persie reprezentoval svoju krajinu na majstrovstvách sveta v roku 2006, 2010 a 2014 a majstrovstvách Európy 2008 a 2012.

## Klubová kariéra
náhľad|vľavo|Van Persie v drese Arsenalu proti hráčom Swansea
Robin Van Persie prešiel mládežníckou akadémiou klubu SBV Excelsior, kde je dnes po ňom na štadióne Woudestein pomenovaná jedna z tribún. Neskôr prešiel do Feyenoordu.

## Arsenal
V drese Arsenalu získal ocenenie Hráč roku Premier League (PFA) za sezónu 2011-2012. K zisku ocenenia mu pomohla aj koruna strelcov v anglickej najvyššej súťaži v tomto ročníku, kde nastrieľal celkom 30 gólov. Dostal sa aj do Jedenástky roku v Premier League.

## Referencie


Kategória:Osobnosti z Rotterdamu
Kategória:Holandskí futbalisti
Kategória:Hráči Feyenoord Rotterdam
Kategória:Hráči Arsenal FC
Kategória:Hráči Manchester United FC
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2012
Drinopolský mier (1713)

**Drinopolský mier** (iné názvy: **Adrianopolský mier, Drinopolská/Adrianopolská mierová zmluva**) z roku 1713 bola mierová zmluva, ktorá ukončila rusko-tureckú vojnu z rokov 1711 - 1713. Podpísali ju predstavitelia Osmanskej ríše a Ruskej ríše v meste Adrianopolis dňa 24. júna 1713.

Zmluva bola považovaná za veľký diplomatický úspech Ruského impéria bez ohľadu na jeho územné straty. Zabezpečovala totiž slobodné rozhodovanie v boji proti zisku vplyvu v oblasti Baltského mora. Účinok a ustanovenia zmluvy nahradil Konštantínopolský večný mier, uzatvorený v roku 1720.

## Poznámky
#  Za vyhlásenie vojny bol pravdepodobne zodpovedný švédsky kráľ Karl XII.

## Pozri aj
* Adrianopolská mierová zmluva (1829)
* Prutská mierová zmluva

Kategória:Mierové zmluvy
Mastaba

náhľad|Mastaba
náhľad|Štruktúra mastaby
**Mastaba** bola budova s plochou strechou a vonkajšími stenami kaskádovito naklonenými. Bola to pohrebná stavba významných Egypťanov v starovekom Egypte, pripomínajúca svojím tvarom hlinenú lavicu pred domom egyptského roľníka, podľa ktorej dostala meno. Boli stavané z kameňa alebo hlineno-trstinových tehál sušených na slnku. Bola koncipovaná ako pyramída, na vnútorných stenách sú farebné reliéfy (scény zo života, nápisy, príbuzenstvo, vzťahy). 
Z mastaby sa postupne vytvorili stupňovité pyramídy. Prvá známa stupňovitá pyramída bola pôvodne navrhnutá ako mastaba.

## Iné projekty

Kategória:Pohrebné stavby
Kategória:Architektúra v starovekom Egypte
Znak Besarabskej gubernie

150px|thumb|right|Znak Besarabskej gubernie.
**Štátny znak Besarabskej gubernie** bol schválený dňa 5. júla 1878 a tvorí ho modrý štít, v popredí ktorého je zlatá hlava býka s červenými očami, jazykom a rohmi. Nad jeho hlavou je umiestnená päťramenná hviezda a na bokoch strieborná ruža (vľavo) a strieborný polmeciac (vpravo). Okraje štítu sú lemované zlatými dubovými vetvičkami, ktoré sú prebraté zo štátneho znaku Ruského impéria a modrou stuhou. Na vrchu štítu je umiestnená koruna imperátora.

## Poznámky
# Štátny znak Besarabskej oblasti schválený dňa 2. apríla 1826 tvoril dvojfarebný štít. V hornej časti na červenom poli bol vyobrazený dvojhlavý orol, ktorý mal na hrudi zavesený znak Moskvy v tvare srdca a v pazúroch držal veniec a fakľu. Dole na zlatom poli sa nachádzala býčia hlava.

## Pozri aj
* Besarabská gubernia

Kategória:Dejiny Ruska
Bitka o Smolensk

**Bitka o Smolensk** môže byť:

* bitka pri Smolensku počas Napoleonských vojen, pozri: bitka o Smolensk (1812)
* boje pri Smolensku cez druhú svetovú vojnu v roku 1941, pozri: bitka o Smolensk (1941)
* boje pri Smolensku cez druhú svetovú vojnu v roku 1943, pozri: bitka o Smolensk (1943)
Kohlberg (Štajersko)

**Kohlberg** je obec v Rakúsku v spolkovej krajine Štajersko v okrese Südoststeiermark.

Žije tu  obyvateľov ().

## Iné projekty

## Externé odkazy
* Oficiálna stránka 

Kategória:Obce okresu Südoststeiermark
Bitka o Kyjev

**Bitka o Kyjev** môže byť:

* obliehanie Kyjeva Pečenegmi, pozri: obliehanie Kyjeva (968)
* plienenie Kyjeva suzdaľskými, pozri: plienenie Kyjeva (1169)
* plienenie Kyjeva Mongolmi, pozri: plienenie Kyjeva (1240)
* postup poľských vojsk na Kyjev roku 1018, pozri: Kyjevská expedícia (1018)
* postup poľských vojsk na Kyjev roku 1069, pozri: Kyjevská expedícia (1069)
* ozbrojené stretnutie počas poľsko-sovietskej vojny v roku 1920, pozri: Kyjevská ofenzíva (1920)
* bitka o Kyjev cez druhú svetová vojnu v roku 1941, pozri: bitka o Kyjev (1941)
* bitka o Kyjev, či Kyjevská operácia cez druhú svetová vojnu v roku 1943, pozri: bitka o Kyjev (1943)
Zlatokop

[thumb|Zlatokop hľadajúci zlato v potoku [Bonanza Creek pri meste Dawson v kanadskom teritóriu Yukon]]
**Zlatokop** je osoba, ktorá vyhľadáva zlaté nugety alebo náleziská zlata buď pod povrchom zeme, v hlbinných šachtách a baniach, alebo na povrchu v skalách a v korytách riek a potokov. Túto činnosť vykonáva buď jednotlivec na vlastnú päsť, alebo vyškolení zamestnanci ťažobných spoločností.

Kategória:Povolania
Vápenná

**Vápenná** môže byť:

*obec v Česku v okrese Jeseník, pozri Vápenná (okres Jeseník)
*vrch na Slovensku (752,2 m n. m.) v Malých Karpatoch, pozri Vápenná (vrch v Malých Karpatoch)
Tri múdre opice

**Tri múdre opice**, alebo aj tri opice alebo tri múdre opičky (japonsky **三猿**, san'en tiež sanzaru, alebo **三匹の猿**, sanbiki no saru), názorne riešia spôsob správania sa pri styku so zlom. Majú pôvod v japonskom porekadle "*Nič (zlé) nevidieť, nič (zlé) nepočuť a nič (zlé) nepovedať*", ktoré korešponduje s budhistickým učením.

V klasickej japončine sa gramatická forma **ざる** (zaru), ktorá znamená *popretie činnosti*, vyslovuje podobne ako gramatická forma **猿** (saru), ktorá vyjadruje  pomenovanie pre pojem *opica*.

Jedným z najznámejších vyhotovení troch opíc je rezbárske dielo zo 17. storočia umiestnené vo svätyni v Toshogu v Nikkō (Japonsko).

Kategória:Kultúra v Japonsku
Kategória:Rezba
Kategória:Metafory
Vladimír Táborský

**Vladimír Táborský** (* 28. apríl 1944, Praha) je bývalý česko-slovenský futbalista – reprezentant a súčasný futbalový tréner, manažér a publicista.

## Životopis

Začínal hrať v detskom veku v roku 1955 v Sparte Praha, kde napokon od roku 1962 pôsobil tiež ako hráč "A" tímu. Aj po skončení svojej hráčskej kariéry tu pôsobil najprv ako asistent hlavného trénera, neskôr aj ako jej hlavný tréner. V rokoch 1966 až 1972 celkovo devätnásťkrát reprezentoval Česko-Slovensko.

## Úspechy
*1964 víťaz Česko-slovenského pohára
*1965 majster Česko-Slovenska
*1966 majster Česko-Slovenska
*1966 víťaz Česko-slovenského pohára

## Hráčska kariéra
*1962 – 1965 Sparta Praha
*1965 – 1967 Dukla Praha (vojenská služba)
*1969 – 1975 Sparta Praha
*1975 – 1979 Admira Praha

## Trénerská kariéra
*Motorlet Praha (tréner mládeže)
*1979 – 1981 VTJ Tábor
*1981 – 1984 Sparta Praha (asistent trénera)
*1984 – 1985 Sparta Praha
*1985 – 1985 Apollon Kalamarias
*1988 – 1989 AE Larisa
*1992 – 1993 Panserraikos FC
*1993 – 1993 FK Viktoria Žižkov
*1993 – 1994 FC Boby Brno
*1994 – 1995 Panserraikos FC
*1995 – 1996 Skoda Xanthi (technický riaditeľ)
*1996 – 1997 SK Hradec Králové
*1999 – 2000 Panserraikos FC
*2000 – 2001 AO Patraikos

## Súčasnosť
V súčasnej dobe pracuje ako futbalový manažér (scout), publicista a príležitostný televízny komentátor. 

## Externé odkazy
*http://www.aktualninet.cz/taborskeho-fb-0-0-0-0qtáborského.html Ukážka komentára Vladimíra Táborského
*http://fotbalzive.ct24.cz/video.asp?page=2&video_id=669 Vladimír Táborský ve studiu Ligy majstrov Českej televízie
*http://www.me2008.cz/clanek/207-Nominace-ceskeho-tymu-na-EURO-podle-Vladimira-Taborskeho.html  V.Táborský o nominácii českej futbalovej reprezentácie na EURO 2008

## Referencie

Kategória:Česko-slovenskí futbalisti
Kategória:Českí futbaloví tréneri
Kategória:Narodenia v 1944
Besarabská oblasť

**Besarabská oblasť** bola oblasť na juhozápade európskej časti Ruského impéria, v Besarábii, v rokoch 1812/1818 – 1873. V roku 1873 ju nahradila Besarabská gubernia.

## Geografická poloha
Besarabská oblasť sa nachádzala na krajnom juhozápade Ruského impéria medzi riekami Dnester, Prut a Dunaj, ktoré tvorili jej hranicu na severe, východe a juhu (Dunaj). Od rumunskej Bukoviny ju oddeľoval úzky pás riek, lesov a polí. Prut a Dnester guberniu oddeľovali od Rumunského kráľovstva (oblastí moldavského kniežatstva a Dobruže).

## Dejiny

Práve rusko-turecké vojny sa pričinili o oslobodenie Besarábie spod nadvlády Osmanskej ríše. Podľa mierovej zmluvy z Bukurešti, ktorá bola podpísaná v roku 1812, bolo toto územie pripojené k Ruskému impériu. 

Oficiálny dátum vzniku Besarabskej oblasti bol stanovený na 29. apríla 1818, kedy bolo vydané nariadenie o jej vzniku. Najdôležitejšou osobitosťou zriadenia v Besarabskej oblasti bolo vytvorenie Najvyššieho sovietu, ktorý nahradzoval hlavnú vládu. Orgán mal administratívno-súdny charakter a bol oprávnený konať v mene Besarabskej oblasti. Nariadenie z roku 1818 však bolo 29. februára 1828 novelizované. Na základe novelizácie vznikla tzv. Inštitúcia na správu Besarabskej oblasti a jej vláda sa v tomto regióne viac podobala celkovej vláde gubernií v Ruskom impériu. Hlavné vedenie a vedenie gubernie boli podriadené ústredným orgánom, tak ako vo vnútorných guberniách. Novinkou, ktorú mala iba Besarabská oblasť však bol vznik oblastnej rady, ktorý zamenil predchádzajúci Najvyšší soviet. Kompetencie aké mal jeho predchodca jej však ostali.

Spočiatku to bola najviac spustošená časť Moldavska, na ktorej žilo sotva 25 % z celkového počtu obyvateľov Besarábie. V sústave Ruského impéria sa  oblasť začala rýchlejšie rozvíjať, pretože do krajiny už nepodnikali svoje pustošivé výpravy ani Tatári ani Osmanská ríša. Do roku 1812 bol tento región slabo osídlený. Situácia sa však zmenila po príchode kolonistov z Nemecka, Ukrajiny, Ruska, Bulharska a Gagauzska. Národnostné etniká prišli podporiť svojou prítomnosťou aj Moldavci zo stredných oblastí Besarábie a spoza rieky Prut.

V roku 1829 po vzájomnom podpise Adrianopolskej mierovej zmluvy medzi Osmanskou ríšou a Ruským impériom, posledný menovaný získal oblasť pri delte Dunaja, ktorá sa tiež stala súčasťou Besarábie, avšak iba na 27 rokov. Po roku 1856, keď Ruské impérium prehralo Krymskú vojnu, bola táto oblasť opätovne pripojená k Dobrudži.

## Pozri aj
* Dejiny Moldavska
* Besarábia
* Budžak
* Besarabská gubernia
* Znak Besarabskej gubernie
* Zoznam gubernií Ruského impéria

## Zdroj
* о цыганах в Бессарабии см. ст. А. Егунова в «Записках Б. областного статистич. комитета», т. I и А. Богданова, «Антропологическая выставка 1879 г.», т. I, стр. 179—193.
* Бутович В.Н.: Материалы для этнографической карты Бессарабской губернии. — Киев, 1916.

## Externé odkazy
* Список депутатов I - IV созыва госсударственной думы от Бессарабской губернии  
* Население Бессарабской губернии по уездам и городам согласно переписи 1897 года 

Kategória:Dejiny Ruska
Kategória:Ruská ríša
Braclavská gubernia

**Braclavská gubernia** bola jednou z gubernií Ruského impéria, ktorá vznikla v roku 1793. Administratívne sa delila na 13 okresov.

Štátny znak gubernie bol prijatý 22. januára  1796. Tvoril ho zlatý štít, na ktorom bol vyobrazený dvojhlavý orol, na hrudi majúci historický erb mesta Braclav - hradnú stenu s troma vežami, z ktorých stredná bola zničená.

## Pozri aj
* Zoznam gubernií Ruského impéria

## Zdroj
* Гербы украинских земель в составе Российской империи, 2002
* Гербы русских владений на Украине, 2002

Kategória:Gubernie v Ruskom impériu
Besarabská gubernia

right|250px|thumb|Mapa Besarabskej gubernie.
left|90px
**Besarabská gubernia** bola gubernia na juhozápade európskej časti Ruského impéria v rokoch 1873 - 1917. Územne nadviazala na Besarabskú oblasť (1812 - 1873). 

Údaje o rozlohe gubernie sa rozchádzajú, niektoré zdroje uvádzajú 44 399 km², iné o niečo viac. V roku 1889 mala 1 628 876 obyvateľov.

## Geografická poloha
Besarabská gubernia sa nachádzala na krajnom juhozápade Ruského impéria medzi riekami Dnester, Prut a Dunaj, ktoré tvorili jej hranicu na severe, východe a juhu (Dunaj). Od rakúskej Bukoviny ju oddeľoval úzky pás riek, lesov a polí. Prut a Dnester guberniu oddeľovali od Rumunského kráľovstva (oblastí moldavského kniežatstva a Dobruže).

[thumb|left|200px|Mapa Besarabskej gubernie v roku [1883.]]
## Dejiny

Po pripojení Besarábie k Ruskému impériu (1812) sa ruská vláda postupne postarala o zladenie zriadenia oblasti a to následne prispôsobila ostatným guberniám v krajine. V rokoch 1861 - 1875 sa v Besarábii uskutočnila roľnícka reforma, ktorá si vyžiadala vypuknutie vyše 80 roľníckych povstaní. Štyridsať jeden z nich musela potlačiť armáda. 

Územným ziskom, ktoré Ruské impérium získalo na základe Berlínskej zmluvy (1878), bola juhozápadná časť Besarábie, v minulosti súčasť moldavského kniežatstva.

V polovici 70. rokov 19. storočia na území Besarábie začalo šíriť národníctvo a vznikli prvé hnutia a spolky. Na čele jedného z nich bol aj rumunský revolučný demokrat Nicolae Bosie-Codreanu.

Dňa 2. decembra 1917 poslanci krajského národného parlamentu Besarábie vyhlásili túto oblasť za Moldavskú národnú republiku a 27. novembra 1917 deklarovali pripojenie Besarábie k Rumunsku.

## Pozri aj
* Dejiny Moldavska
* Besarábia
* Budžak
* Besarabská oblasť
* Znak Besarabskej gubernie
* Zoznam gubernií Ruského impéria

## Poznámky
# Podľa encyklopedického slovníka autorov F. A. Brockhausa a I. A. Jefrona činila rozloha Besarabskej gubernie 45 631,7 km².

## Referencie


## Zdroj
* о цыганах в Бессарабии см. ст. А. Егунова в «Записках Б. областного статистич. комитета», т. I и А. Богданова, «Антропологическая выставка 1879 г.», т. I, стр. 179—193.
* Бутович В.Н.: Материалы для этнографической карты Бессарабской губернии. — Киев, 1916.

## Externé odkazy
* Список депутатов I - IV созыва госсударственной думы от Бессарабской губернии  
* Население Бессарабской губернии по уездам и городам согласно переписи 1897 года 

Kategória:Dejiny Ruska
Kategória:Gubernie v Ruskom impériu
Krmeš

**Krmeš** môže byť:

* miestna časť obce Kráľová pri Senci v okrese Senec, pozri Krmeš (Kráľová pri Senci)
* miestna časť obce Vlachy v okrese Liptovský Mikuláš, pozri Krmeš (Vlachy)